Beton semprot utawa Shotcrete, sabanjuré dikenal minangka gunite, ditemokaké ing wiwitan taun 1900an déning wong Amérika Carl Akeley, sing migunakaké kanggo mlèster modhèl kéwan. Carl Akeley nganggo cara nyemprotaké material garing liwat pipa kanthi tekanan hawa, nyuntikaké banyu ing pucuking pipa (nozzle) nalika hawa diwetokaké. Bab iki ing tembé dipigunakaké kanggo nambal utawa nguwataké pérangan sing ringkih saka bangunan-bangunan tuwa. Ing taun 1911, Carl antuk hak patèn saka panemoné iku, ya iku pirantiné arupa "cement gun", land "gunite", material sing diasilaké. Nganti taun 1950an mung cara prosès campuran garing (dry-mix) sing dipigunakaké. Ing taun 1960an, cara liya ditemokaké kanthi migunakaké rotary gun.